Caverion

Caverion Oyj on suomalainen pörssiyhtiö, joka suunnittelee, toteuttaa ja ylläpitää kiinteistötekniikkaa sekä teollisuuden palveluita 12 maassa Pohjois- ja Keski-Euroopassa. Caverion toimii rakennusten, infrastruktuurin, teollisuuslaitosten ja teollisuusprosessit koko elinkaaren parissa: hankekehityksestä projekteihin, tekniseen huoltoon ja kunnossapitoon, kiinteistöjohtamiseen sekä asiantuntijapalveluihin.

Caverionilla on kaksi liiketoimintayksikköä: Palvelut ja Projektit. Yrityksellä on noin 15 000 työntekijää 11 maassa. Caverionin osake noteerataan Nasdaq Helsingissä. Liikevaihdolla mitattuna yrityksen tärkeimmät markkina-alueet ovat Ruotsi, Suomi, Saksa ja Norja.

Historia 

Caverion perustettiin kesäkuussa 2013 kiinteistö- ja teollisuuspalvelujen irtaannuttua YIT:stä itsenäiseksi konserniksi. Caverionilla on pitkä historia ja juuret  useissa eri maissa. Osana YIT-konsernia (silloista AIB:tä) Caverionin toiminta alkoi Suomessa vuonna 1912, mutta joissain divisioonissa yksittäisten yritysten historia alkaa jo 1800-luvulla.

Fuusiot ja yrityskaupat  
2013

Caverion perustettiin YIT:n osittaisjakautumisessa 30. kesäkuuta 2013, kun konsernin kiinteistötekniset ja teollisuuden palvelut irrotettiin YIT-konsernista itsenäiseksi yhtiöksi. Kaupankäynti Caverion Oyj:n osakkeilla Helsingin pörssissä (NASDAQ OMX Helsinki Oy) alkoi 1.7.2013 klo 10.00.

2015

Esco Norwayn yritysosto, Norja

2016

Arneg Kühlmöbelin liiketoiminnan osto, Itävalta
Sähkötaso Esitystekniikka Oy:n osto, Suomi 

2017

Liiketoimintakauppa Enegian kanssa kiinteistöjen etähallinnassa, Suomi
Krantz-tuotemerkin alaisen tuoteliiketoiminnan myynti, Saksa

2018

Jetitek Oy:n osto, Suomi
Putkisto- ja säiliöprojektien liiketoiminnan ja siihen liittyvän Ylivieskan konepajan myynti, Suomi
Tšekin tytäryhtiön, Caverion Česká republika s.r.o.:n myynti

2019

Maintpartnerin Suomen, Viron ja Puolan toimintojen ostot
Huurre Group Oy:n kylmäteknisten ratkaisujen liiketoiminnan hankinta Suomessa ja Ruotsissa
Pelsu Pelastussuunnitelma Oy:n osto Suomessa
Puolan tytäryhtiön, Caverion Polska Sp. Z o.o.:n, myynti

2020

Liiketoimintojen osien myynti Elcoline Oy:lle

2021
GTS Immobilien GmbH:n osto Itävallassa
RPH Linc AB:n osto Ruotsissa

Hallinnointi 
Caverionin ensimmäiseksi toimitusjohtajaksi nimitettiin vuonna 2013 YIT:n silloinen toimitusjohtaja Juhani Pitkäkoski. Häntä seurasi vuonna 2014 ruotsalainen Fredrik Strand, joka joutui toukokuussa 2016 lähtemään yhtiöstä sen ajauduttua kannattavuusvaikeuksiin. Strandin seuraajaksi nimitettiin kesäkuussa Ari Lehtoranta, joka nousi tehtävään Caverionin hallituksen puheenjohtajan paikalta. Lehtoranta aloitti toimitusjohtajana vuoden 2017 alussa. Lehtorannan seuraajaksi Caverion ilmoitti 19.5.2021 hallituksen nimittäneen Caverion Oyj:n toimitusjohtajaksi Jacob Götzschen. Jacob Götzsche aloitti tehtävässään 9. elokuuta 2021.

Omistus 
31. lokakuuta 2021 Caverionin suurimmat osakkeenomistajat olivat seuraavat:

 Antti Herlin – 14,76 %
 Fennogens Investments S.A. – 10,20 %
 Keskinäinen Työeläkevakuutusyhtiö Varma – 7,00 %
 Mandatum‐yhtiöt – 4,16 %
 Keskinäinen Eläkevakuutusyhtiö Ilmarinen – 2,74 %
 Säästöpankki-rahastot – 2,67 %
 Keskinäinen Työeläkevakuutusyhtiö Elo – 2,33 %
 Caverion Oyj – 1,78 %
 Valtion Eläkerahasto – 1,48 %
 Nordea-rahastot – 1,44 %

Kestävä Kehitys 
Caverionin kestävän kehityksen tavoitteena vuoteen 2030 mennessä on luoda ratkaisuillaan kestävää vaikutusta siten, että positiivinen hiilikädenjälki on 10 kertaa suurempi kuin yhtiön oma hiilijalanjälki. Caverionilla on kestävälle kehitykselle kolme painopistealuetta:

 Liiketoimintamme luo kestävää vaikutusta
 Välitämme työntekijöistämme ja mahdollistamme heidän jatkuvan menestyksensä
 Varmistamme tehokkaan ja laadukkaan vastuullisuuden toteutuksen

Lähteet

Aiheesta muualla 
 Caverion

Suomalaiset pörssiyhtiöt